จีบหญิงตามรายทาง จีบเพื่อน จีบเพื่อนร่วมงาน เทคนิคจีบหญิง
บางทีคุณอาจกลับบ้านไปเยี่ยมญาติที่ต่างจังหวัดแบบเซ็งๆ คุณก็เลยอาจจะอยากมองหาสาวๆ แถวนั้นไว้พูดคุยดูบ้าง หรือคุณอาจจะกำลังนั่งเครื่องไปเจรจาธุรกิจ และอาจเจอผู้หญิงที่ถูกตาต้องใจก็ได้ การจีบหญิงระหว่างทริปการเดินทางนั้นไม่ใช่เรื่องผิด ตราบใดที่คุณทำตัวสบายๆ และตรงไปตรงมา รวมถึงใส่ใจเหตุการณ์เฉพาะหน้าด้วย หากคุณใช้วิธีจีบแบบเดียวกับที่ใช้จีบหญิงในสถานการณ์ทั่วไป คุณทั้งคู่จะปวดหัวเปล่าๆ หากคุณรู้สึกว่าต้องโกหก หรือปั้นแต่งเรื่องราวเพื่อจีบสาวล่ะก็ คงไม่ดีกับทั้งสองฝ่ายแน่ ที่จริงแล้ว ผู้หญิงบางคนรู้สึกว่าการมี “คนผ่านทาง” เข้ามาจีบเธอนั้น เป็นเรื่องน่าตื่นเต้นเร้าใจด้วยซ้ำ เพราะไม่จำเป็นต้องผูกมัดกันทั้งสองฝ่าย แต่คุณจะรู้ได้ว่าเธอชอบหรือไม่ ก็ต่อเมื่อคุณจีบเธออย่างเปิดเผยและตรงไปตรงมาเท่านั้น  การเดินทางมักมีเรื่องน่าสนใจให้พูดคุยระหว่างทางอยู่แล้ว ดังนั้น คุณอาจไม่ต้องพยายามหาหัวข้อสนทนามากนัก คุณอาจแค่เปรยๆ ว่า คุณไปที่นั่นอีกไม่กี่วันก็จะกลับแล้ว ลองถามเธอในเรื่องที่คุณอยากรู้เกี่ยวกับสถานที่นั้นๆ ผู้หญิงส่วนใหญ่มักยินดีที่จะตอบ และแถมยังอาจใส่ความเห็นเพิ่มเข้าไปให้อีกด้วย ซึ่งคุณก็สามารถต่อยอดการสนทนาได้สบายโลด อย่ามัวเสียเวลาเขินหรืออายม้วนอยู่ คุณต้องการจีบสาวเพื่อออกเดทและท่องราตรีกัน สาวคนนั้นซึ่งคุณอาจจะไม่ได้เจอเธออีกเลย แต่เธอจะรู้ได้ยังไงหากคุณเอาแต่ “อุ่นเครื่อง” อยู่นั่น และแทนที่จะขอเบอร์เธอ คุณควรชวนเธอออกเดท ณ เดี๋ยวนี้เลย ก่อนที่คุณจะไป ลองถามเธอดูว่ามีที่ไหนน่าสนใจบ้าง โดยเสนอว่าจะออกค่าใช้จ่ายให้เอง กุญแจ่สำคัญของการจีบสาวระยะสั้น ก็คือบอกเธอไปตรงๆ เลยว่าคุณต้องการอะไร (ค่ำคืนที่สนุกสนานร่วมกัน) และคว้ามันมาก็เท่านั้นเอง หากมีผู้หญิงรอคุณอยู่ที่บ้าน พยายามอย่าไปหาจากที่ไหนอีก มันเป็นเรื่องไม่ยุติธรรมและน่าดูแคลน แถมความรู้สึกผิดยังจะเกาะกินจิตสำนีกคุณไปอีกนานด้วย คุณลองคิดดูก็ได้ว่า คุณจะรู้สึกอย่างไร หากคุณรู้ว่าแฟนคุณแอบไปมีกิ๊ก ระหว่างช่วงที่เธอบอกว่ากลับบ้านไปเยี่ยมแม่ที่ต่างจังหวัด ในขณะที่คุณกำลังนั่งคิดถึงเธออยู่ตลอดเวลา การมีกิ๊กหรือสัมพันธ์สวาทข้ามคืน มันไม่คุ้มกับการสูญเสียผู้หญิงที่รอคุณอยู่ที่บ้านหรอก  หากคุณคิดว่ากำลังจะเลิกกับแฟนคนปัจจุบันแล้ว ก็ขอให้ทำอย่างถูกต้อง ด้วยการ จบความสัมพันธ์นั้นเสียก่อน อย่าเพิ่งแอบไปมีคนใหม่หรือสวมเขาให้เธอ เมื่อโสดสนิทแล้ว คุณยังมีโอกาสจีบหญิงอีกมากมายรออยู่ มันเป็นสถานการณ์ที่ค่อนข้างอ่อนไหว ที่จริงแล้ว ผู้หญิงเค้าสามารถที่จะคบกับคุณเป็นเพื่อนต่อไปได้นะ หลังจากที่คุณชวนเธอออกเดท และเธอปฏิเสธมา เพียงแต่ตัวคุณเองนั่นแหละ ที่จะทำใจลำบากสักหน่อย ดังนั้น หากคุณตั้งเป้าว่าต้องเอาเพื่อนผู้หญิงมาเป็นแฟนให้ได้ ก็คงต้องเตรียมใจไว้สำหรับความผิดหวังมากหน่อย จะได้ไม่เป็นการเสี่ยงที่จะอับอายต่อหน้าเพื่อนคนอื่นๆ ซึ่งหากเธอคนนี้มีความนับถือในตัวคุณ เหมือนที่คุณมีให้เธอ ก็ไม่ต้องห่วงว่าเธอจะเอาเรื่องนี้ไปเม้าท์ให้ใครฟังภายหลัง แต่ถ้าเธอทำ เธอก็ไม่คู่ควรกับคุณแล้วล่ะ อย่าเพิ่งบอกรักเธอ แค่ชวนเธอไปเที่ยวเฉยๆ ก็พอ แน่นอนว่า คุณอาจจะหลงรักเธอ แต่การพูดมันออกไป ก็ไม่ได้ช่วยให้เธออยากจะออกเดทกับคุณหรอก ดังนั้น พยายามเก็บความในใจเอาไว้ก่อน และก็ชวนเธอเหมือนชวนคนอื่นทั่วไป  ในขณะเดียวกัน คุณก็ควรสื่อให้เธอรู้ด้วยว่า คุณไม่ได้ชวนออกมาในฐานะเพื่อนเหมือนเดิมแล้ว การเก็บงำเอาไว้ไม่ได้ช่วยอะไรขึ้นมา ไม่ว่าจะชวนเธอสำเร็จหรือไม่ มันก็เป็นหน้าที่ของคุณ ในการที่จะตอบสนองอย่างสงบนิ่งและมีวุฒิภาวะ หากเธอตอบตกลง ก็อย่าเพิ่งพรั่งพรูความในใจออกมา เพราะยังไม่ได้เริ่มไปออกเดทกันเลย ส่วนในกรณีที่เธอปฏิเสธ ก็ฝืนใจไว้อย่าแสดงความผิดหวังออกมาให้เธอเห็น คุณอาจจะแค่ขอตัวไปทำใจก่อน ซึ่งเธอก็คงจะเข้าใจ มีโอกาสสูงมากที่คุณยังจะต้องทำงานอย่างใกล้ชิดร่วมกับเพื่อนร่วมงานของคุณอยู่ ไม่ว่าเธอจะตกลงหรือปฏิเสธก็ตาม คุณจะไม่มีโอกาสแก้ตัว บ่ายเบี่ยง หรือรอจนกว่าจะจบเทอม เหมือนตอนจีบเพื่อนสมัยเรียน ตราบใดที่คุณตระหนักในความเสี่ยงดังกล่าวได้ดี คุณก็ย่อมจะหาวิธีป้องกันไม่ให้ผลที่เกิดขึ้น มากระทบกับงานของคุณได้เอง สุภาษิตดังกล่าวสืบทอดกันมาตั้งแต่สมัยโบราณ เพราะมันเป็นความจริงอย่างยิ่ง ยิ่งคุณจีบคนใกล้ตัวมากเท่าไร โอกาสที่จะจบไม่สวยก็มีมากขึ้นเท่านั้น ดังนั้น หากเป็นผู้หญิงในที่ทำงาน คุณควรพยายามเลือกผู้หญิงที่ไม่ต้องร่วมงาน หรือเจอหน้ากันบ่อยนัก หากคุณพอจะห้ามใจตัวเองไหวนะ  หากคุณทำงานในองค์กรใหญ่ๆ เช่น ห้างสรรพสินค้าชั้นนำ หรือบริษัทยักษ์ใหญ่สักแห่ง พยายามเลือกจีบผู้หญิงที่อยู่ต่างแผนกกับคุณ ซึ่งไม่ว่าผลจะลงเอยอย่างไร อย่างน้อยคุณทั้งคู่ก็ยังพอจะบากหน้าไปทำงานได้เหมือนเดิม เห็นได้ชัดว่า การให้เกียรติ เป็นส่วนสำคัญในเกมส์การจีบผู้หญิงทุกรูปแบบ แต่ในสถานที่ทำงาน คุณยิ่งต้องให้ความสำคัญกับเรื่องนี้เป็นพิเศษ พยายามมองในมุมของฝ่ายหญิงดูบ้าง ผู้หญิงส่วนใหญ่ไปทำงานเพราะต้องการหาเลี้ยงชีพเป็นอันดับแรก ไม่ได้ไปเพราะอยากเจอผู้ชายหล่อๆ ในออฟฟิศ  ดังนั้น หากเกิดสถานการณ์ที่ไม่ลงตัว เธอก็จะต้องทนทุกข์ไปโดยตลอด ซึ่งเธอคงไม่อยากลาออกจากงานเพียงเพราะไม่ลงรอยกับเพื่อนร่วมงานบางคน พยายามอย่าทำให้ที่ทำงานเป็นสถานที่น่าอึดอัดสำหรับเธอ เพราะปกติเธอก็อาจจะทำงานด้วยความเครียดมากพออยู่แล้วก็ได้  พยายามจีบให้กระชับและสุภาพ หากถูกปฏิเสธก็อย่าคะยั้นคะยอต่อไป ไม่งั้นเธอจะรู้สึกรำคาญใจในภายหลัง ต่อให้คุณคิดว่าแค่อยากจะผูกมิตร แต่เธอก็จะรู้สึกแย่อยู่ดี ที่คุณยังตื๊อไม่เลิกหลังจากที่เธอปฏิเสธไปแล้ว กรุณาเว้นที่ว่างให้เธอบ้าง พนักงานคนอื่นมักไม่พอใจกับการมีคู่รักในออฟฟิศ เพราะมันส่งผลกระทบต่องานและยังมักนำไปสู่การละเมิดกฎระเบียบ เช่น เขาหรือเธอมักขอตัวไปพักเบรกนานกว่าที่เคย รวมถึงอาจมีการถกเถียงเรื่องส่วนตัวกันในออฟฟิศ ดังนั้น หากคุณกำลังจ้องจะจีบใครในออฟฟิศ พยายามอย่ากระโตกกระตากให้ใครรู้  ตราบใดที่ไม่ส่งผลกระทบต่องาน หัวหน้าของคุณก็อาจจะไม่สนใจหรอกว่า คุณจะเกี้ยวพาราสีจีบใคร หรือแม้แต่คบหาเป็นแฟนกันเลยก็ตาม ดังนั้น จำไว้ว่า สถานที่ทำงานก็ต้องเอาไว้ทำงานเป็นอันดับแรก เรื่องอื่นเป็นเรื่องรอง แม้ว่าเธอคนนั้นอาจจะน่าดึงดูดหรือมีความหมายกับคุณเพียงใดก็ตาม คุณต้องเตรียมหัวข้อเปิดการสนทนาให้พร้อม ก่อนที่จะเข้าไปคุยกับผู้หญิงที่คุณสนใจ แต่ไม่จำเป็นต้องเตรียมเรื่องอะไรพิสดารนัก เอาเรื่องทั่วๆ ไปเฉพาะหน้าก็ได้ อย่างเช่น ถ้าอยู่ข้างนอก ก็อาจจะคุยเรื่องสภาพดินฟ้าอากาศหรือสภาพจราจร หากอยู่ในตึก ก็อาจคุยเรื่องบรรยากาศการตกแต่งภายในตึกนั้น หากเป็นในงานปาร์ตี้ คุณก็อาจจะถามว่าเธอรู้จักกับเจ้าภาพหรือใครในงานบ้าง ขอแค่มีหัวข้อไว้เปิดการสนทนาก็พอ หากคุณพยายามเปิดแล้ว เธอทำท่าทีเมินเฉย คุณก็มีทางเลือก 2 ทาง: ถอนตัว หรือไม่ก็จีบต่ออย่างมีความหวัง แต่หากเธอคุยตอบอย่างเป็นมิตร ก็ได้เวลาทดสอบทักษะการสนทนาของตัวเองแล้ว   การคุยกับคนแปลกหน้าหรือเพิ่งเจอกันนั้น เป็นเรื่องที่อาจทำให้คุณทั้งคู่อึดอัดบ้าง แต่หากคุณรู้จักทำให้เธอผ่อนคลายได้ เธอก็จะปลื้มคุณมาก คุณอาจแสดงความเห็นในเรื่องต่างๆ ที่ไม่สลักสำคัญนัก เช่น เรื่องแนวเพลงที่กำลังเปิดอยู่ในงาน พยายามพูดตรงๆ และรอดูท่าทีของเธอ หากเธอแสดงความเห็นบ้าง คุณก็ควรรับฟังหรือสอบถามเพิ่มเติม อย่างน้อยการที่คุณเริ่มแสดงความเห็นก่อน ก็ทำให้เธอเลือกได้ว่าจะเห็นด้วยหรือไม่เห็นด้วยกับคุณ พยายามอย่าพูดคุยเหมือนสัมภาษณ์ เช่น อย่าถามว่า “คุณทำงานอะไร?” “บ้านอยู่ไหน?” “เรียนจบที่ไหนมา?” แบบติดๆ กัน พยายามดัดแปลงให้ดูมีชั้นเชิงหน่อย เช่น อาจบอกว่า “ท่าทางคุณเหมือนเป็นโปรแกรมเมอร์นะ” หรือ “คุณต้องเป็นคนเหนือแน่เลย” แบบนี้จะดูทั้งมั่นใจและเป็นการเปิดโอกาสให้บทสนทนาต่อยอดได้ด้วย ซึ่งเธอก็จะผ่อนคลายและเปิดใจมากขึ้น มุกตลกมักใช้ได้เสมอ ซึ่งการหาผู้หญิงสักคนมาหัวเราะให้กับมุกของคุณ เป็นเรื่องที่ยอดเยี่ยมมาก ในทางกลับกับ หากใครเมินเฉยกับมุกของคุณ ก็แสดงว่าคนๆ นั้นไม่สนใจคุณ และคุณก็ไม่ควรยุ่งด้วยเช่นกัน ดังนั้น อารมณ์ขันจึงเป็นตัวทดสอบที่ดี และยังไม่ทำให้สถานการณ์ดูกร่อยเกินไปด้วย  พยายามเล่นมุกในแบบของคุณเอง แม้ว่ามันอาจจะดูแปลกหรือเข้าใจยาก และอาจต้องใช้ไหวพริบสักหน่อย ซึ่งหากผู้หญิงคนนั้นสนใจคุณอยู่ เธอก็จะแกล้งทำเป็นหัวเราะเอาใจคุณเอง ต่อให้คนอื่นเงียบกันหมด ไม่ว่าคุณอยากจะชมเรื่องไหนก็ตาม คุณควรพูดแบบสบายๆ ขอเพียงเรื่องดังกล่าวไม่ทำให้คุณทั้งคู่อึดอัด หากคุณรู้สึกว่าพูดหรือชมไปแล้ว ไม่มีอะไรเสียหาย และการสนทนาไม่ชะงักลง ก็ทำไปได้เลย ไม่งั้นก็เก็บไว้ชมตัวเองแล้วกัน  มีอยู่ 2 ทางเท่านั้น ที่ผู้หญิงจะตอบสนองต่อคำชมอย่างตรงไปตรงมาของคุณได้ ก็คือเห็นด้วยกับคำชมนั้น (กรณีที่เธอค่อนข้างมั่น) หรือไม่ก็ปฏิเสธ (กรณีที่เธอเขิน) และชมคุณกลับคืนบ้าง ซึ่งส่วนใหญ่จะเป็นกรณีหลังมากกว่า โดยเฉพาะเมื่อเพิ่งเริ่มรู้จักกัน ทั้งนี้ การทำตัวเป็นคู่สนทนาที่ดีนั้น มีความสำคัญมากกว่าการเอาแต่ชมเธอ เพราะเธอย่อมรู้ตัวดีอยู่แล้วในจุดนั้น ไม่งั้นคุณก็ไม่เข้ามาจีบแต่แรกหรอก ผู้หญิงมักชอบผู้ชายที่สบายๆ และเชื่อมั่นในตนเอง พยายามพูดถึงตัวเองอย่างตรงไปตรงมา อย่าอาย ผู้หญิงชอบผู้ชายที่อาจจะติดเกมส์ แต่พูดถึงมันได้อย่างมีความสุข มากกว่าผู้ชายที่ติดเกมส์แต่ไม่กล้าบอกเธอ หรือมองว่าเป็นเรื่องน่าอาย อย่ากลัวที่จะวิจารณ์เล็กๆ น้อยๆ (โดยคุณอาจเปรยในเชิงถาม เช่น “แบบนั้นมันไม่ค่อยฉลาดเลยนะ ว่ามั้ย?”) หรือใช้มุกเสียดสีเธอแบบเบาๆ ก็ได้ ขอแค่คุณไม่ทำบ่อยเกินไป ผู้หญิงจะรู้สึกดีเสียอีก ที่เห็นว่าคุณสนใจพวกเธอแต่ไม่ได้คลั่งไคล้ และก็ไม่ได้พยายามเอาใจเกินไปจนพวกเธออึดอัด ในทางกลับกัน หากผู้ชายคนไหนเอาแต่วิจารณ์หรือเสียดสีบ่อยๆ พวกเธอจะมองว่าหยาบคายและไร้วุฒิภาวะ เมื่อใกล้จบการสนทนาแล้ว พยายามตัดบทไว้ในตอนที่ยังคุยสนุกอยู่ และขอเบอร์ติดต่อเธอไว้ด้วย บอกเธอไปว่า คุณกำลังเพลินเลย แต่จำเป็นต้องไปแล้วจริงๆ (จะไปทำงาน กลับบ้าน หรือนัดใครไว้ ก็ว่าไป) หากเธอไม่ยอมให้เบอร์ ก็ฝืนยิ้มไว้ และบอกลาเธอไป แต่หากเธอยอมให้ ก็เก็บไว้สักวันสองวันแล้วค่อยโทรไป พยายามคิดไว้ด้วยว่าจะชวนเธอไปไหนในสัปดาห์หน้า เดทแรกที่ดีที่สุด คือ การเดทในแบบที่ไม่มีช่วงเวลาเงียบงัน หรือไม่มีการเว้นจังหวะพูดคุยกันเป็นเวลานานๆ ดังนั้น พยายามหลีกเลี่ยงการไปดูหนังหรือดูคอนเสิร์ต และเปลี่ยนไปเป็นกิจกรรมใดก็ได้ ที่จะให้คุณทั้งคู่ได้พูดคุยกันมากขึ้น ซึ่งไม่จำเป็นต้องใช้งบมากมาย พยายามหาตัวเลือกไว้สองสามอย่าง เพราะผู้หญิงชอบผู้ชายที่มีการเตรียมการและเป็นผู้นำ   หากคุณเกิดปิ๊งไอเดียอะไรดีๆ ระหว่างที่ออกเดทกัน เช่น อยากนั่งเรือปั่น หรือขึ้นชิงช้าสวรรค์ยักษ์ ก็ลองเปรยๆ ดู ถ้าไม่งั้นก็แค่ไปนั่งทานอาหาร หรือนั่งจิบอะไรชิลๆ กันตามแผนเดิมที่วางไว้ได้ ไม่มีอะไรเสียหาย เพราะกิจกรรมทั้งหมดที่กล่าวมา ต่างก็สามารถใช้เวลาร่วมกันได้ทั้งสิ้น เสนอตัวเป็นคนออกค่าใช้จ่ายในเดทแรก แต่หากเธอต้องการแชร์ก็อย่าขัด ผู้หญิงหลายๆ คนอาจคิดว่าการให้ผู้ชายออกเงิน เป็นการดูถูกตัวเอง ดังนั้น ไม่ว่าเธอจะตกลงหรือปฏิเสธ ก็ควรแล้วแต่เธอ รักษาระยะห่างหน่อย นี่เป็นการออกเดทครั้งแรก ยังไม่ได้ทำข้อตกลงมั่นหมายเป็นทางการ ดังนั้น หลังจากนัดกันแล้ว พยายามอย่าโทรหาเธออีก จนกว่าจะถึงวันนัด ซึ่งพวกคุณยังจะมีเวลาได้คุยกันอีกเยอะ ถ้าเธอโทรมาขอเลื่อนนัดออกไป พยายามคิดบวกเข้าไว้ เพราะหากเธอจะปฏิเสธคุณ คงไม่รอมาถึงตอนนี้หรอก พยายามใจเย็นๆ และยืดหยุ่นสักนิด
เข้าใจความรักในแบบฉบับนักเดินทาง. ตรงไปตรงมา. กระชับเข้าไว้. จงซื่อสัตย์. ตระหนักในความเสี่ยง. รอจังหวะอยู่กันสองต่อสอง. ชวนเธอเล่นๆ. ฝึกยับยั้งชั่งใจ. ตระหนักในความเสี่ยง. อย่าหาเหาใส่หัว. ให้เกียรติ. ไตร่ตรองอย่างรอบคอบ. เตรียมบทเปิดการสนทนาไว้. ต่อยอดการสนทนา. มีอารมณ์ขัน. ชมเธอแบบสบายๆ. เปิดเผยตัวเอง. ขอเบอร์เธอเลย. เตรียมตัวสำหรับเดทแรก.
https://www.wikihow.com/Pick-Up-a-Girl https://www.wikihow.com/Pick-Up-a-Girl https://www.wikihow.com/Pick-Up-a-Girl https://www.wikihow.com/Pick-Up-a-Girl
Picking Up a Girl On the Road Picking Up a Friend Picking Up a Coworker Picking Up a Girl